Iohannis: Cred că încă din această primăvară vom avea grupul de luptă negociat și finalizat.
Președintele țării a declarat, marți, că negocierile pentru grupul de luptă al NATO, în România, vor mai dura. Acesta a mai adăugat că "în ciuda negocierilor între aliați, în această primăvară, vom avea grupul de luptă negociat și finalizat". Premierul Belgiei a declarat că prezența trupelor belgiene ar putea fi una pe termen lung și totodată, suplimentată, dacă se constată că teritoriul NATO este amenințat.
Președintele Klaus Iohannis a declarat, marți, că negocierile pentru grupul de luptă al NATO, în România, vor mai dura. "Cred că încă din această primăvară vom avea grupul de luptă negociat și finalizat", a spus șeful statului."Grupul de luptă a fost aprobat la NATO și acest lucru a fost o surpriza plăcută de la summitul NATO de acum nu foarte multe zile. Deci avem decizia, însă tehnicalitățile, negocierile între aliați vor dura o vreme până când se finalizează, dar cred că încă în această primăvară vom avea grupul de luptă negociat și finalizat", a declarat președintele, Klaus Iohannis, la conferința de presă, organizată marți, cu premierul Belgiei, Alexander De Croo.Șeful statului român și-a exprimat speranța ca Belgia să fie o parte semnificativă din acest grup de luptă."Sunt o serie de aspecte tehnice care trebuie rezolvate, trebuie să vedem și care e realitatea, care sunt nevoile. În realitate, noi am crescut postura pe frontiera de est a alianței semnificativ deja. Părerea mea este că prezența este una pe termen lung, dacă constatăm, însă, că teritoriul NATO este amenințat, evident că putem spori prezența foarte rapid", a spus Alexander De Croo.